Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 478

10. évfolyam Éves óraszám: 74 Belépő tevékenységformák A sejtek összetevőinek ismertetése ábrák segítségével. Az öröklődés lényegének ismerete, továbbá annak felismerése, hogy az örökítő anyag változatosságának csökkenése a földi élet számára veszélyes. Az élőlények és az élővilág állandó változásának elfogadása. Az ember legfontosabb életműködéseinek ismerete és az életműködések közti kapcsolatok megértése. Az egészséges életmód, a tudatos táplálkozás fontosságának megértése. Az egészségkárosító szokások egyéni és társadalmi hátrányainak belátása. A rendszeres testmozgás szükségességének felismerése. A betegségmegelőzés, a védőoltások egyéni és közösségi-társadalmi szükségességének belátása. A testi és mentális egészségre káros anyagoktól való tartózkodás szükségességének elfogadása. Az egészséges életmódot erősítő értékek felismerése és az egészséget elősegítő magatartás elsajátítása. Az ember szexualitásának biológiai és társadalmi-etikai megismerése. Az egészséget veszélyeztető tényezők felismerése, a megelőzés szükségességének belátása és a megelőzés gyakorlati megvalósíthatóságának megismerése. Témakörök Tartalmak A sejtek felépítése, működése és az öröklődés alapjai A sejtek felépítése Szervetlen vegyületek és jelentőségük. Szerves vegyületek és jelentőségük. Sejtalkotók és funkcióik. A sejtek anyagcsere-folyamatai Anyagszállítás a sejtben. A felépítő és lebontó anyagcsere-folyamatok lényege. Az öröklődés sejttani alapjai Örökletes információ a sejtben. A kromoszóma és a gén fogalma. A sejtosztódás és biológiai jelentősége. 2000/95/II. szám Egy gén által meghatározott tulajdonság öröklődése A fenotípus és a genotípus, a homozigóta és a heterozigóta fogalma. Az öröklés jellemzői. Néhány emberi tulajdonság, betegség öröklődése. Ivari kromoszómák részvétele az öröklődésben Az emberi ivar kialakulása. A genetikai ismeretek gyakorlati vonatkozásai A mutáció fogalma, a mutagén hatások és ezek következményei. A genetikai kutatások jelentősége. A genetikai eredmények és kutatások etikai kérdései. Az ember életműködései A szervezet belső környezete Egyes életműködések összekapcsolása, és szerepe a belső környezet állandóságának fenntartásában. Az idegrendszer Az idegi és a hormonális szabályozás alapelvei. Az idegsejtek felépítése és funkciója, az idegszövet. A reflexív elve. Az idegrendszer tagolódása: a környéki és a központi idegrendszer. A központi idegrendszer részei. Az idegrendszer működésével kapcsolatos fontosabb egészségügyi ismeretek. A keringési rendszer A vér összetétele, alkotói. A szív működése. A szív- és érrendszeri betegségek veszélyeztető tényezői és megelőzése. A táplálkozás Az emésztés lényege. Az emésztőnedvek szerepe. A bélcsatorna szakaszai és működésük. A máj funkciója. A táplálkozással kapcsolatos egészségügyi ismeretek. A légzés A légzőrendszer felépítése és működése. A hangképzés. A légzőszervekkel kapcsolatos egészségügyi ismeretek. A bőr és a mozgás A bőr felépítése, az egészséges bőr. A csontok szerkezete és kapcsolódása, a csontváz fontosabb részei. Az izomműködés alapvető formái. A mozgásszervi betegségek és sérülések, a mindennapos testmozgás jelentősége. A kiválasztás A belső környezet állandósága. A vese működésének elve. A kiválasztó szervekkel kapcsolatos egészségügyi ismeretek. Az immunitás Az immunrendszer funkciója. A védőoltások. A vércsoportok. Az immunrendszerrel kapcsolatos egészségügyi ismeretek. A hormonális szabályozás A hormonális szabályozás alapelvei, az idegrendszer és a hormonrendszer együttműködésének elve. Az agyalapi mirigy szerepe. A pajzsmirigy, a mellékvese és a hasnyálmirigy legfontosabb hormonjai. 2000/95/II. szám Az érzékelés A szem felépítése és működése. A hallószerv felépítése és működése. Az íz- és szagérzékelés. Az érzékszervek védelme és betegségei. Az ember szaporodása és egyedfejlődése Az ivarsejtek. A hím ivarszervek felépítése és működése. A női ivarszervek felépítése és működése, a ciklus. Hormonok szerepe az ivari működés szabályozásában. Az emberi szexualitás. A fogamzásgátlás, a nemi betegségek és megelőzésük. A terhesség és a szülés. Az embrionális és posztembrionális fejlődés jellemzői. Általános egészségtan A mindennapok egészségügyi ismeretei, elsősegélynyújtás. Az orvosi ellátás igénybevétele, megelőzés, szűrővizsgálatok. Rizikófaktorok, civilizációs ártalmak, szenvedélybetegségek. Az utódvállalás, családtervezés, genetikai tanácsadás. A terhesség megszakításának veszélyei. Terhesgondozás. Az emberi viselkedés alapjai, a szülő és a gyermek kapcsolata. Környezet-egészségtan, környezethigiéné. A megváltozott környezet hatása az emberre. A lelki egészség. A továbbhaladás feltételei A tanuló igényelje, hogy biológiai környezetét minél több oldalról és minél részletesebben megismerje, használjon ehhez néhány ismeretterjesztő folyóiratot, népszerű ismeretterjesztő könyveket, egyszerű növény- és állathatározókat és egyéb információhordozókat. Alakuljon ki benne az egészséges életmód, a tudatos táplálkozás igénye. Lássa be az egészségkárosító szokások egyéni és társadalmi hátrányait. Tudatosan tartsa távol magát a testi és mentális egészségre káros anyagoktól. Értse meg, hogy a rendszeres testmozgás az ún. civilizált embernek is alapvető szükséglete. Lássa be, hogy a védőoltások az egyéni és a közösségi-társadalmi érdekeket is szolgálják. Értse meg és fogadja el, hogy az ember szexualitása nem pusztán biológiai folyamat. Lássa be, hogy a nem kívánt terhesség kialakulása megelőzhető. Legyen képes az egészséget erősítő értékek felismerésére és az egészséget elősegítő magatartás elsajátítására. Jusson el annak az elfogadásához, hogy az élőlények és az élővilág állandóan változnak, lássa világosan, hogy az örökítő anyag változatosságának csökkenése a földi élet számára veszélyes, ez legyen természetvédő tevékenységének egyik mozgatója. Lássa be, hogy egyes emberi tevékenységek a földi környezetet szélsőséges mértékben változtatják, illetve a változásokat olyan mértékben felgyorsítják, amit az evolúció nem képes követni. Minderre csak az egyének és a közösségek tudatos környezetkímélő magatartása hozhat megoldást. 2000/95/II. szám KÉMIA 9–10. évfolyam Célok és feladatok Az alapvizsgára felkészítő szakiskolák tanulói a szakma elsajátítása közben biztos kémiai ismeretekre tesznek szert. Természetesen ez a tudás nem az elméleti alapok elmélyítését, hanem a felhasználás szintjét jelenti. A szakiskolába járó diákoknak is meg kell tanulniuk az anyagokkal való takarékos, fegyelmezett, gondos és körültekintő bánásmódot, a vészhelyzetek elkerülését, illetve a vészhelyzetekben a helyes magatartást. Elsődleges cél és feladat az ismeretek rendszerezése, stabilizálása, az alapkészségek fejlesztése, ugyanakkor kívánatos a mindennapi életben a kémiai folyamatokkal kapcsolatos ismeretek bővítése, elmélyítése is. Tudatosítanunk kell a diákokban az önmaguk és embertársaik egészsége iránti felelősséget, az egészségvédelem fontosságát. Fejlesztési követelmények A szakiskolai kémiatanítás során a tanulókban olyan kémiai tájékozottság alakul ki, amely a többi természettudományos tárgy anyagával együtt korszerű természetképet alkot. A tanulókban tudatosulnia kell annak, hogy a természet törvényei megismerhetőek a jelenségek megfigyelése alapján. A korábban észlelt és megmagyarázott jelenségek ismeretében értelmezzenek önállóan új jelenségeket. Gyűjtsenek ismereteket szakkönyvekből, folyóiratokból, a napi sajtóból és az elektronikus médiából. A számítástechnikában elsajátított ismereteiket alkalmazzák az információszerzés, -feldolgozás és -átadás folyamán. A szakiskolában a tanulók végezzenek kísérleteket, megfigyeléseket a tanár szóbeli vagy írásbeli útmutatása alapján. Fejtsék ki a bemutatott vagy elvégzett kísérletek és a tanult ismeretek kapcsolatát. Alkossanak önálló véleményt a kémia mindennapi életünket érintő problémáiról (környezeti, élettani hatások, ezek mindennapi kezelése, háztartási felhasználásuk előnye és veszélyessége). Végezzenek egyszerű számítási feladatokat (keverékek, elegyek összetétele stb.). Vegyék számba a mindennapokban gyakran előforduló, egészségre ártalmas szerves anyagokat. Ismerjék ezek hatásait az élő rendszerekre és a környezetre, és tájékozódjanak szakszerű használatukról a mellékelt tanácsok, utasítások alapján. Szerezzenek információt arról, hol vannak lakóhelyükhöz közel gyűjtőhelyek, ahol a háztartási veszélyes hulladékokat és az újrahasznosítható anyagokat átveszik. Szerezzenek információkat és alakítsanak ki önálló véleményt a szenvedélybetegségek kémiai vetületeiről, az oxigén- és nitrogéntartalmú vegyületek narkotikus és egészségkárosító hatásairól, személyiségre és társadalomra irányuló veszélyeiről. A tantárgyhoz kapcsolódóan ismerjék meg a kiemelkedő magyar kémikusok, mérnökök, természettudósok munkáját.

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes